பொதுவாக, கிராம தெய்வங்கள் சிலைகளை உள்ளீடற்றதாகச் செய்வார்கள். அவற்றின் முகம், தோற்றம் ஆகியவை நேர்நிலையில் இல்லாதவை. அதாவது, அந்த உருவங்கள் அனைத்தும் குயவரின் மனதில் எழுபவையே. ஆகையால், உள்ளீடற்றவையாக அவற்றைச் செய்வது எளிது. ஆனால், நேர்நிலை உருவமாக, சமகாலத்தில் வாழ்ந்தவரின் உருவத்தை உள்ளீடற்ற சிலையாக வடிப்பது மிகவும் கடினமான செயல். நம்மாழ்வாரின் இந்தச் சிலை, களிமண்ணால் உள்ளீடற்றதாக வடிக்கப்பட்டுள்ளது. முறைப்படி சிலை அமைக்கப்பட்ட பின்னர், எப்போது வேண்டுமானாலும் செம்மைவனத்தில் உள்ள நம்மாழ்வார் சிலைக்கு வணக்கம் செலுத்த வரலாம்.